laion/Wikipedia-Exotic huggingface dataset:
მეტალჰალოგენური ნათურა

მეტალჰალოგენური ნათურა — აირგანმუხტავი სინათლის წყარო. იგი მაღალი წნევის ვერცხლისწყლის ნათურის მსგავსია, იმ განსხვავებით, რომ მის კაფსულაში ვერცხლისწყლის ორთქლთან და ინერტულ აირებთან ერთად ასევე გახსნილია მეტალჰალოგენები (მეტალის ბრომიდები ან იოდიდები). მეტალჰალოგენური ნათურა მაღალი წნევის ნათურაა. გამოიგონეს 1960-იან წლებში. ის ჰგავს მაღალი წნევის ვერცხლისწყლის ნათურას, თუმცა მისი კვარცის კაფსულაში დამატებული მეტალჰალოგენი ზრდის მის ეფექტურობას (იგივე ენერგოდანახარჯით აქვს მეტი შუქგაცემა). მეტალჰალოგენებიდან ყველაზე ხშირად გამოიყენება ნატრიუმის იოდიდი. ამ ტიპის ნათურების შუქგაცემა დაახლოებით 1 ვატზე 75–100 ლუმენია. Hordeski, Michael F. (2005). Dictionary of energy efficiency technologies. USA: CRC Press. pp. 175–176. ISBN 0-8247-4810-7. Grondzik, Walter T.; Alison G. Kwok; Benjamin Stein; John S. Reynolds (2009). Mechanical and Electrical Equipment for Buildings, 11th Ed. USA: John Wiley & Sons. pp. 555–556. ISBN 0-470-57778-9.
ელეანორა ავსტრიელი

ელეანორა ავსტრიელი (გერმ. Eleonore von Österreich, პოლ. Eleonora Habsburżanka, ლიეტ. Eleonora Habsburgaitė, ფრანგ. Éléonore d'Autriche; დ. 21 მაისი, 1653, რეგენსბურგი, ბავარია — გ. 17 დეკემბერი, 1697, ვენა, ავსტრია) — ჰაბსბურგთა დინასტიის წარმომადგენელი. საღვთო რომის იმპერატორ ფერდინანდ III-ისა და მისი მესამე ცოლის, იმპერატრიცა ელეონორა გონძაგას ასული. პოლონეთ-ლიტვის დედოფალი 1670-3 წლებში როგორც მიხაილ I-ის, ხოლო ლოთარინგიისა და ბარის ჰერცოგინია 1678-1690 წლებში როგორც შარლ V-ის მეუღლე. ელეანორა დაიბადა 1653 წლის 21 მაისს ქალაქ რეგენსბურგში. იგი იყო საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეანორა გონძაგას ქალიშვილი. ელეანორა 1670 წლის 27 თებერვალს ცოლად შერთეს პოლონეთ-ლიტვის მეფე მიხაილ I-ს. 1670 წლის 29 ნოემბერს მეფე-დედოფალს მკვდარი ვაჟი შეეძინათ, მომდევნო წელს კი ელეანორას მუცელი მოეშალა. მისმა ასეთმა უძლურებამ მემკვიდრის გაჩენის საკითხში ცხადია დიდი ბზარი გააჩინა მათ ქორწინებაში. მიუხედავად ამისა, ელეანორი განიხილებოდა როგორც კეთილდღეობის, გონიერებისა და ლოიალობის მაგალითი პოლონელთათვის. იგი ასევე ერთგული და მოსიყვარულე მეუღლეც იყო. მართალია მან პოლონური კარგად ისწავლა, მაგრამ უპირატესობას მაინც გერმანულსა და ლათინურს ასწავლიდა. იმის გამო რომ მან უამრავი უცხო ენა იცოდა, მიხაილს იგი ხშირად დაჰყავდა ოფიციალურ ვიზიტებზე. მართალია მათი ქორწინება დიდ ხანს არ გაგრძელებულა, მაგრამ ასეთ მცირე დროშიც კი მოასწრო მიხაილმა საყვარელი გაეჩინა კლარა იზაბელა პაკოვას სახით. მისი მეუღლე 1673 წლის 10 ნოემბერს გარდაიცვალა, რის შემდეგაც უშვილო და დაქვრივებულმა დედოფალმა დატოვა პოლონეთი და ამის შემდეგ იგი იქ აღარასდროს ჩასულა. დაქვრივებიდან სულ ხუთ წელიწადში, 1678 წლის 6 თებერვალს იგი მეორედ დაქორწინდა ლოთარინგიის ჰერცოგ შარლ V-ზე. ქორწინება ელეანორის მშობლიურ ავსტრიაში, კერძოდ კი ვინერ-ნოიშტადში შედგა. მათ მრავალწლიან ბედნიერ ქორწინებაში ექვსი შვილი შეეძინათ. შარლი 1690 წლის 18 აპრილს გარდაიცვალა, თავად ელეონორი კი სულ შვიდ წელიწადში, 1697 წლის 17 დეკემბერს დაიღუპა 44 წლის ასაკში. ლეოპოლდი (1679—1729), ლოთარინგიისა და ბარის ჰერცოგი, ცოლად შეირთო ელიზაბეტ შარლოტ ორლეანელი, რომელთანაც შეეძინა საღვთო რომის იმპერატორი და ჰაბსბურგ-ლოთარინგიის დინასტიის დამაარსებელი ფრანც I; შარლ იოზეფი (1680—1715), ოლმუკის ეპისკოპოსი; ელეანორი (1682); შარლ ფერდინანდი (1683—1685); იოზეფ კლემენტი (1685—1705), გენერალი; ფრანც ანტონი (1689—1715), მალბელის აბატი. Davies, Norman (1982). God's Playground:A History of Poland. Vol. I. Columbia University Press. Lipp, Charles T. (2011). Noble Strategies in an Early Modern Small State: The Mahuet of Lorraine. University of Rochester Press. Eder, Karl (1961), "Ferdinand III.", Neue Deutsche Biographie (NDB) (in German), 5, Berlin: Duncker & Humblot, pp. 85–86; (full text online) "Gonzaga, Eleonora II (1628–1686)". Women in World History: A Biographical Encyclopedia. Gale Research. 2002. Retrieved 28 August 2018.
მარია ანა იოზეფა ავსტრიელი

მარია ანა იოზეფა ავსტრიელი (გერმ. Maria Anna Josepha von Österreich; დ. 30 დეკემბერი, 1654 — გ. 14 აპრილი, 1689) — ჰაბსბურგთა დინასტიის წარმომადგენელი. საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეონორა გონძაგას ასული. იულიხ-კლევ-ბერგის ჰერცოგინია და პფალც-ნოიბურგის პრინცესა როგორც იოჰან ვილჰელმის პირველი ცოლი. მარია ანა იოზეფა დაიბადა 1654 წლის 30 დეკემბერს რეგენსბურგში. იგი იყო საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეონორა გონძაგას ასული. 1678 წლის 25 ოქტომბერს ვინერ-ნოიშტადში ცოლად გაჰყვა პფალცის პრინც იოჰან ვილჰელმს, რომელიც იყო მარია ანას ბაბუის, იმპერატორ ლეოპოლდ I-ის მესამე ცოლის, დედოფალ ელეონორ მაგდალენა ნოიბურგელის ღვიძლი ძმა. მათ ჯვარი არქიეპისკოპოსმა ლეოპოლდ კარლ ვონ კოლონიცმა დასწერათ. მათ უდიდეს და ლეგენდარულ ქორწინებას მისი უფროსი დის, ელეანორისა და პოლონეთის მეფის ჯვრისწერა მოჰყვა. ქორწინების შემდეგ მარია ანა და იოჰან ვილჰელმი დიუსელდორფში დასახლდნენ. 1679 წელს იოჰან ვილჰელმმა ბრძოლაში გაიმარჩვა და იულიხ-კლევ-ბერგის საჰერცოგოებს დაეპატრონა, რითაც მარია ანა მათი ჰერცოგინია გახდა. მთელი მათი ქორწინების მანძილზე მათ მხოლოდ ორი შვილი შეეძინათ, რომელთაგან ვერცერთი ვერ გადარჩა: მკვდარშობილი ვაჟი (6 თებერვალი, 1683); მკვდარშობილი ვაჟი (5 თებერვალი, 1686); მარია ანა იოზეფა გარდაიცვალა ტუბერკულოზით, 1689 წლის 14 აპრილს, 34 წლის ასაკში. მისი ნაადრევი გარდაცვალების და უშვილობის გამო მისი ქმარი იძულებული გახდა მეორედ ექორწინა ტოსკანის ჰერცოგის ასულ ანა მარია ლუიზა მედიჩზე. Harm Klueting, Wolfgang Schmale: The Empire and its territorial states in the 17th and 18th centuries, Volume 10, LIT Edit. Münster, 2004, p. 69. Constantin von Wurzbach: Maria Anna Josepha. Nr. 219. In: Biographisches Lexikon des Kaiserthums Oesterreich, vol. 7, Edit. L. C. Zamarski, Vienna 1861, p. 29.
ოლეშკა

ოლეშკა (ჩეხ. Oleška, ძვ. Volešec და Olešec) — სოფელი ჩეხეთში, პრაღა-ვიხოდის რაიონში, (2006 წლამდე კოლინის რაიონში, ცენტრალური ბოჰემიის მხარეში, დაახლ. 4,5კმ სამხრეთაღმოსავლეთით კოსტელეც-ნად-ჩერნიმი-ლესიდან, 5,5 კმ სამხრეთდასავლეთით კოურჟიმიდან და 18კმ აღმოსავლეთით რჟიჩანიდან. ოლეშკაზე გადის პრაღა-კუტნა-ჰორას ავტომაგისტრალი I/2. ოლეშკას თემი შედგება 5 სოფლისგან და მისი ფართობია 1194 ჰა. მოსახლეობა — 969 მცხ. სოფელში მოედინება მდ. ნუჩიცე, რომელიც არის საზავის მარჯვენა შენაკადი. ბრნიკი ბულანკა კრალკა კრიმლოვი ოლეშკა ეს სტატია ნათარგმნია ჩეხური ვიკიპედიის სტატიიდან: Oleška Český statistický úřad: Počet obyvatel v obcích k 1.1.2018. 30. dubna 2018. [cit. 2018-05-01] სოფლის ოფიციალური გვერდი
კოსტელეც-ნად-ჩერნიმი-ლესი

კოსტელეც-ნად-ჩერნიმი-ლესი (ჩეხ. Kostelec nad Černými lesy, გერმ. Schwarzkosteletz) — ქალაქი ჩეხეთში, პრაღა-ვიხოდის რაიონში. მდებარეობს პრაღიდან აღმოსავლეთით 30კმ მანძილზე, ზ.დ. დაახლ. 400მ. ქალაქის გარშემო არის წიწვოვანი ტყეები, საიდანაც წარმოსდგება ქალაქის სახელი. ცხოვრობს დაახლ. 3700 მცხ. ქალაქის ფართობი 1771 ჰა-ია. ეს სტატია ნათარგმნია ჩეხური ვიკიპედიის სტატიიდან: Kostelec nad Černými lesy Český statistický úřad: Počet obyvatel v obcích k 1.1.2018. 30. dubna 2018. [cit. 2018-05-01]
ანჰინგა

ანჰინგა (ლათ. Anhinga) — ფრინველთა გვარი ანჰინგისებრთა ოჯახისა. აერთიანებს 4 თანამედროვე სახეობას, რომელთაგან ერთ-ერთი გადაშენების საფრთხის ქვეშაა. გვარში არეთვე შედის რამდენიმე ამომწყდარი სახეობაც. საკმაოდ მსხვილი ფრინველები არიან, ახასიათებთ სქესობრივი დიმორფიზმი: მამლები შეფერილნი არიან შავ, ან მუქ ყავისფრად, რომლებსაც კეფაზე ბიბილო და დედალთან შედარებით გრძელი ნისკარტი; დედლების შეფერილობა უფრო კაშკაშაა, განსაკუთრებით კისერსა და ღაბაბზე. ფრთების ზედა მხარეს ორივე სქესის წარმომადგენლებს აქვთ ნაცრისფერი ელფერი. ნისკარტი გრძელი, სწორი, ბოლოში წამახვილებლი და გვერდებზე ოდნავ დაკბილულია. ფეხები აპკებიანი, მოკლე და მუცლის უკანა მხარეს განლაგებულია. გავრცელებული არიან ეკვატორულ, ტროპიკულ და სუბტროპიკულ სარტყლებში. ბინადრობენ მტკნარი წყლების ნაპირებზე, უმთავრესად მდინარეებსა და ტბებზე, აგრეთვე ჭაობების, ლიმანების, ლაგუნების და უბეების სანაპიროებზე. იკრიბებიან 100-მდე წევრისგან შემდგარ გუნდებად, მხოლოდ შთამომავლობაზე ზრუნვის დროს არიან მარტოსულები. ეწევიან ცხოვრების ადგილობრივ წესს, ანუ არ მიგრირებენ, მხოლოდ არეალის განაპირა ზონებში მცხოვრებ ინდივიდებს ახასიათებთ მიმოფრენა. იკვებებიან უმთავრესად თევზით, აგრეთვე ქვეწარმავლებით (გველები, კუები) და უხერხემლოებით (მწერები, კრევეტები, მოლუსკები). კარგად ცურავენ და ყვინთავენ. მონოგამები არიან, ანუ ერთი სეზონის განმავლობაში წყვილები ერთად ცხოვრობენ. ჯვარდებიან სეზონურად ან მთელი წლის განმავლობაში, დამოკიდებული არიან გავრცელების არეალზე. ბუდეს აკეთებენ ხეებზე ან ლელქაშებში. დებენ 2–6 (უფრო მეტად 3–6) მომწვანო-მოცისფრო კვერცხს. ინკუბაცია 25–30 დღე-ღამე გრძელდება. ბარტყები უმწეოები და შეუბუმბულავები იბადებიან. მათზე ორივე მშობელი ზრუნავს. მოწიფულ ასაკს 2 წელში აღწევენ. ცოცხლობენ 9 წლამდე. Anhinga anhinga — ამერიკული ანჰინგა Anhinga melanogaster — ინდური ანჰინგა Anhinga rufa — აფრიკული ანჰინგა Anhinga novaehollandiae — ავსტრალიური ანჰინგა † Anhinga nana † Anhinga parva † Anhinga walterbolesi † Anhinga subvolans † Anhinga grandis † Anhinga sp. — შესაძლოა იყოს Anhinga pannonica † Anhinga fraileyi † Anhinga pannonica † Anhinga minuta † Anhinga grandis † Anhinga malagurala † Anhinga sp. — შესაძლოა იყოს Anhinga beckeri † Anhinga hadarensis † Anhinga beckeri Answers.com (2003): Змеешейка. In: Columbia Electronic Encyclopedia, Sixth Edition Columbia University Press. Accessed August 29, 2006. Georgia Museum of Natural History & Georgia Department of Natural Resources (2000): Порядок: Пеликанообразные. In: Georgia Wildlife Web. Accessed August 30, 2006. Lockwood, Burleigh (2006): Пеликанообразные. Fresno Chaffee Zoo. Accessed August 30, 2006. Miller, Alden H. (1966): An Evaluation of the Fossil Anhingas of Australia. Condor 68(4): 315—320. PDF текст დაარქივებული 2009-12-11 საიტზე Wayback Machine. Myers P., Espinosa R., Parr C. S., Jones T., Hammond G. S. & Dewey T. A. (2006): Anhingidae[მკვდარი ბმული]. In: The Animal Diversity Web (online). Accessed August 29, 2006. Olson, Storrs L. (1975): An Evaluation of the Supposed Anhinga of Mauritius. Auk 92:374-376. PDF текст დაარქივებული 2009-12-11 საიტზე Wayback Machine. .
კარლო გოლდონი

კარლო გოლდონი (იტალ. Carlo Goldoni; დ. 25 თებერვალი, 1707, ვენეცია – გ. 6 თებერვალი, 1793, პარიზი) — იტალიელი დრამატურგი, თეატრის რეფორმატორი. წერდა კომედიებს, ტრაგიკომედიებს, ინტერმედიებს, ლიბრეტოებს, სცენარებს, ლექსებს და სხვ. იტალიურ სცენაზე შეიტანა რიგი სიახლეებისა, რის გამოც იტალიური რეალისტური კომედიის ფუძემდებლად ითვლება. გოლდონის შემოქმედება საქართველოში XIX საუკუნის მიწურულს გახდა ცნობილი პიესით „ბუზღუნა კეთილისმყოფელი“, რომელიც 1879 წელს იტალიურიდან თარგმნა ივანე მაჩაბელმა. პიესა მაშინვე დადგა ქართულმა დრამატულმა მუდმივმა დასმა სათაურით: „როგორც ჰქუხს, ისე არ სწვიმს“. საინტერესოა გოლდონის ქართულ თემაზე დაწერილი პიესა „მშვენიერი ქართველი ქალი“, რომელიც პირველად 1761 წელს ვენეციაში, სან ლუკას თეატრის სცენაზე დაიდგა, ხოლო მეორედ – თბილისში, შოთა რუსთაველის სახელობის სახელმწიფო აკადემიურ თეატრში 1981 წელს (დამდგმელი რეჟისორი ავთანდილ ვარსიმაშვილი). ქართულ სცენაზე გოლდონის სხვა პიესებიც დაიდგა, მ.შ. აღსანიშნავია „ორი ბატონის მსახური“ (1946, შოთა რუსთაველის სახელობის სახელმწიფო აკადემიური თეატრი; 1970, კოტე მარჯანიშვილის სახელობის სახელმწიფო აკადემიური თეატრი), „სასტუმროს დიასახლისი“ (1952, კოტე მარჯანიშვილის სახელობის სახელმწიფო აკადემიური თეატრი), „საპატარძლო აფიშით“ (1942, რუსთაველის სახელობის სახელმწიფო აკადემიური თეატრი) და სხვ. მისი პიესები დაიდგა აგრეთვე ბათუმის, გორის, ხაშურის, ჭიათურის თეატრებში. ქართულად თარგმნილია გოლდონის მრავალი ნაწარმოები. მის პიესებს თარგმნიდნენ იოსებ გრიშაშვილი, გოლა (გიორგი მუმლაძე), ალექსანდრე ფრონისპირელი, დავით კასრაძე, გ. ყალაბეგიშვილი, ა. ფაღავა და სხვ. 1903 წელს პეტრე უმიკაშვილმა თარგმნა იტალიელი დრამატურგის პაოლო ფერარის პიესა „გოლდონი და მისი ახალი 16 კომედია“. შალვა დადიანმა 1930 წელს გოლდონის პიესის „ცნობისმოყვარენის“ მიხედვით დაწერა ორიგინალური პიესა „ცის, ბრის“. Opere complete, v. 1–40, Venezia, 1907–57; Комедии, т. 1–2, М.–Л., 1959. სტურუა ზ., ენციკლოპედია „საქართველო“, ტ. 2, თბ., 2012. — გვ. 80. Реизов Б. Г., К. Гольдони, Л.–М., 1957.
აფრიკული ანჰინგა

აფრიკული ანჰინგა (ლათ. Anhinga rufa) — ფრინველი ანჰინგისებრთა ოჯახისა. გავრცელებულია აფრიკაში (საჰარის უდაბნოს სამხრეთით) და ერაყში. ერთ-ერთი ქვესახეობა (Anhinga rufa chantrei), რომელიც გავრცელებული იყო თურქეთსა (გაქრა 1930-იანებში) და ისრაელში (გაქრა 1950-იანებში), აღარ არსებობს წყალსატევების შრობის გამო. აფრიკული ანჰინგა ადრე ითვლებოდა ინდური ანჰინგის ქვესახეობად, მაგრამ 2005 წლიდან მიენიჭა სახეობის სრული სტატუსი. მისი სხეულის სიგრძეა 80 სმ-მდე. მამლები შეფერილნი არიან შავად, დედლები — მოყავისფრო-შავად. იკვებება თევზებით, ბაყაყებით, კიბოსნაირებით. ნადირობისას მხოლოდ წყლიდან ამოყოფილი თავი ჩანს, ამ დროს გრძელი კისერი წყლის ქვეშაა მოქცეული. ნადირობის შემდეგ, აფრიკული ანჰინგა ფრთებს შლის და გასაშრობად ზის. ბუდეს აკეთებს ხეებზე, რომელშიც 3–6 კვვერცხს დებს. ხშირად ბუდობს ყანჩებთან, ოყარებთან და ჩვამებთან ერთად. Birds of The Gambia by Barlow, Wacher and Disley, ISBN 1-873403-32-1 Birds of Southern Africa by Sinclair, Hockey, Tarboton, ISBN 978-1-86872-721-6 (African) darter - Species text in The Atlas of Southern African Birds.
ერაყის სამოქალაქო ომი

ერაყის სამოქალაქო ომი — შეიარაღებული დაპირისპირება ერაყის ტერიტორიაზე 2014-2017 წლებში. შეიარაღებული შეტაკებები გადაიზარდა სამოქალაქო ომში „ისლამური სახელმწიფოს“ მიერ ფალუჯას, მოსულის, ტიკრიტის და ჩრდილოეთ ერაყის ვრცელი ტერიტორიის დაკავების შემდეგ. ამის გამო, 2014 წლის 14 აგვისტოს თანამდებობა დატოვა ერაყის პრემიერ-მინისტრმა ნური ალ-მალიქიმ, ხოლო აშშ-მ, ირანმა, სირიამ და სხვა ქვეყნებმა დაიწყეს საჰაერო დარტყმების განხორციელება ტერორისტთა ბაზებზე. რუსეთი ამ პერიოდის განმავლობაში ერაყის შეიარაღებულ ძალებს დახმარებას უწევდა ლოჯისტიკით. 2017 წლის 9 დეკემბერს ერაყის მთავრობამ გამოაცხადა „ისლამური სახელმწიფოს“ დამარცხება, რაც ფაქტობრივად ომის დასრულებას ნიშნავდა. თუმცა, „ისლამური სახელმწიფოს“ მთლიანად განდევნა ერაყის ტერიტორიიდან ვერ მოხერხდა. გავრცელებული ინფორმაციით, რამდენიმე ასეული ტერორისტი კვლავ ერაყის ტერიტორიაზე იმყოფება. მცირე შეტაკებები ტერორისტებსა და სამთავრობო ძალებს შორის კვლავ გრძელდება. ↑ Who Else, Besides Americans, Are Flying Fighter Jets in Iraq?. ↑ Aboulenein, Ahmed. (24 July 2018) Islamic State makes comeback in Iraq with switch to guerrilla tactics. Reuters. ↑ The War in Iraq Isn’t Done. Commanders Explain Why and What’s Next. Defense One (22 March 2018). ↑ ISIL sleeper cells in Iraq are a warning sign the extremist group is already reforming. The National (28 March 2018).
შათარიზი

შათარიზი (აზერ. Şatariz) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. შათარიზი GEOnet სახელების სერვერზე ↑ Zangilan district – Administrative district in the Republic of Azerbaijan.
ამერიკული ანჰინგა

ამერიკული ანჰინგა (ლათ. Anhinga anhinga) — ფრინველი ანჰინგისებრთა ოჯახისა. მისი სხეულის სიგრძეა 85 სმ, მასა 1350 გ, ფრთის შლილი 117 სმ, ნისკარტის სიგრძე 81 სმ. აქვს პატარა თავი და გრძელი კისერი, რომლის მე-8 და მე-9 მალას აქვს მოღუნვის უნარი, რისი დახმარებითაც ადვილად იჭერს თევზს. თითებს შორის აქვს საცურაო აპკები, რითაც ადვილად ცურავს და ხეებსა და ბუჩქებზეც ჩერდება. ახასიათებს სქესობრივი დიმორფიზმი: მამლები შეფერილნი არიან მონაცრისფრო-შავად, ზურგის უკანა და ფრთების გარე მხარეებზე დაჰკრავს ვეცხლისფერი იერი; დედლების კისერი და თავი ღია ყავისფერია, დანარჩენი — იგივე; ბარტყები მთლინად ყავისფერები არიან. გავრცელებულია ჩრდილოეთ (აშშ, მექსიკა) და ცენტრალურ ამერიკაში (კოლუმბიიდან ეკვადორამდე, სამხრეთით კი — არგენტინმდე), მათ შორის კუბაზეც. აშშ-ის ჩრდილოეთ შტატების ინდივიდები აქ მარტ–აპრილიდან დეკემბრამდე რჩებიან, შემდეგ სამხრეთ შტატებსა და მექსიკაში მიგრირებენ. ბინადრობს მტკნარწყლოვან, იშვიათად — მცირე მარილიანობის მქონე წყალსატევებთან. იკვებება უმთავრესად თევზით, ზოგჯერ უხერხემლოებით და მწერებით. ჯვარდება 2 წლის ასაკიდან. მონოგამური ფრინველია. 1-3 დღეში ერთხელ დებს თითო-თითო კვერცხს, აღწევს 2–6, საშუალოდ — 4 ცალს. ისინი მომწვანო ან მოცისფროები არიან. ინკუბაცია 25–30 დღე-ღამე გრძელდება. სამი კვირის ბარტყები ბუდიდან ტოტებზე გადადიან, ექვსი კვირის შემდეგ ბუმბულით იმოსებიან. კიდევ რამდენიმე კვირის განმავლობაში მათზე მშობლები ზრუნავენ. Kearns, L. 2001. „Anhinga anhinga“ (On-line), Animal Diversity Web. Accessed November 26, 2006 at animaldiversity.ummz.umich.edu ↑ del Hoyo, J., A. Elliot, J. Sargatal. 1992. Handbook of the Birds of the World. Vol. 1, Ostrich to Ducks.. Barcelona: Lynx Edicions. ↑ Burger, J., L. Miller, D. Hahn. 1978. Behavior and Sex Roles of Nesting Anhingas at San Blas, Mexico. Wilson Bull., 90(3): 359—375.
ბრნიკი

ბრნიკი (ჩეხ. Brník) — სოფელი ჩეხეთში, პრაღა-ვიხოდის რაიონში, ოლეშკის თემში. მდებარეობს ოლეშკიდან 1,2კმ ჩრდილოეთით. ბრნიკში არის 79 სახლი. სოფლის სიახლოვეს ჩრდილოდასავლეთით არის მდ. ხოტიშის (Chotýšský potok) სათავე, ხოლო სამხრეთ-აღმოსავლეთით ნუჩიცის (Nučický potok). დასახლებიდან სამხრეთ-აღმოსავლეთით კომპანია KERACLAY a.s. ღია კარიერული წესით მოიპოვებს კერამიკის მასალას (შლამს). KERACLAY a.s.-ის გვერდი ბრნიკი ჩეხეთის საკადასტრო რეესტრში დაარქივებული 2020-06-02 საიტზე Wayback Machine.
ადგილობრივი თვითმმართველობა

ადგილობრივი თვითმმართველობა — ადგილობრივი მმართველობის ფორმა, რომელიც ხორციელდება ადგილობრივ დონეზე არჩეული ორგანოების მეშვეობით. ადგილობრივი თვითმმართველობა ხორციელდება თვითმმართველ ერთეულებში. თვითმმართველი ერთეული შესაძლოა იყოს ერთი დასახლება, დასახლების ნაწილი, ან დასახლებათა ერთობლიობა. თვითმმართველი ერთეულები სხვადასხვა სახელმწიფოში განსხვავდებიან სახელწოდებით, ზომით და მინიჭებული უფლებამოსილებებით. „ადგილობრივი თვითმმართველობის ევროპული ქარტიის“ ქვეყნებში თვითმმართველობაში წამყვანი როლი ენიჭება თვითმმართველობის წარმომადგენლობით ორგანოს. საქართველოში ადგილობრივი თვითმმართველობა შემოღებულია 1998 წლიდან. მანამდე ის შერეული იყო ადგილობრივ მმართველობასთან. საქართველოში ადგილობრივი თვითმმართველობა ხორციელდება საქართველოს მუნიციპალიტეტში. ადგილობრივი თვითმმართველობის ორგანოებია მერი და საკრებულო. მერი და საკრებულო აირჩევა მოსახლეობის მიერ, პირდაპირი წესით, 4 წლის ვადით. საქართველოში ადგილობრივი თვითმმართველობის ფინანსების ძირითადი წყაროა ქონების გადასახადი და სახელმწიფო ტრანსფერები. თვითმმართველობა ადგილობრივი მმართველობა „ადგილობრივი თვითმმართველობა საქართველოში 1991-2014“, თბილისი, 2015 „ადგილობრივი თვითმმართველობის აღმასრულებელი და წარმომადგენლობითი ორგანოების საქმიანობის სამართლებრივი საფუძვლები“, თბილისი, 2014 საქართველოს ადგილობრივი თვითმმართველობის კოდექსი
საქართველოს საკანონმდებლო მაცნე

საქართველოს საკანონმდებლო მაცნე — საქართველოს იუსტიციის სამინისტროს მმართველობის სფეროში შემავალი საჯარო სამართლის იურიდიული პირი და ოფიციალური ბეჭდვითი ორგანო. დაარსდა 1998 წელს. მაცნე 2010 წლის ჩათვლით გამოიცემოდა ბეჭდური სახით, ხოლო 2011 წლიდან — ციფრული ფორმატით, ოფიციალურ ვებგვერდზე: matsne.gov.ge, სადაც ნებისმიერ დაინტერესებულ პირს შეუძლია იხილოს საქართველოს ყველა ადმინისტრაციული ორგანოს მიერ მიღებული ნორმატიული აქტი, საერთაშორისო ხელშეკრულება, საკონსტიტუციო სასამართლოს გადაწყვეტილება, მუნიციპალიტეტის აქტი თუ საჯარო განცხადება. მაცნე საკუთარ ვებ საიტზე დაინტერესებულ პირებს სთავაზობს მომხმარებლად რეგისტრაციისა და ცალკეული სერვისებით სარგებლობის საშუალებას, რომლის ფარგლებშიც მათ შეუძლიათ ნორმატიული აქტები კონსოლიდირებული (პირველადი აქტი ყველა ცვლილებით ასახული) სახით იხილონ და გამოიწერონ პერიოდული მოხმარებისთვის. სსიპ საქართველოს საკანონმდებლო მაცნე. ↑ 1.0 1.1 ისტორია. საქართველოს საკანონმდებლო მაცნე (22 ივლისი, 2014). ციტირების თარიღი: 18 თებერვალი, 2021
გივი შაჰნაზარი

გივი შაჰნაზარი (დ. 23 აგვისტო, 1933, თბილისი, საქართველოს სსრ — გ. 23 სექტემბერი, 2024) — პოეტი, მთარგმნელი. დაამთავრა თსუ აღმოსავლეთმცოდნეობის ფაკულტეტი (1951). 1984-1987 წლებში იყო თბილისის სომხური დრამის თეატრის სამხატვრო ხელმძღვანელი; სახელმწიფო საბჭოს წევრი (1992); 1997 წლიდან საქართველოს სახელმწიფო კანცელარიის ეროვნებათაშორისი ურთიერთობის განწყობის რეფერენტია. თბილისის საპატიო მოქალაქე (2015). პირველი თარგმნები ქართულ ენაზე 1952 წელს გამოაქვეყნა. ძირითადი თარგმანები: საიათნოვას „ლექსები“ (1972), პ. სევაკის კრებული „იქმენინ ნათელი“ (1978), კ. ვოიტილას დრამა „ოქრომჭედლის სახელოსნოს წინ“ (2000). პოეტმა, ეროვნებით სომეხმა, ქართულ ენაზე ააჟღერა სომეხი პოეტების გ. ნარეკაცის, ა. ისააკიანის, ე. ჩარენცის, ვ. ტერიანის, ჰ. შირაზის, ს. კაპუტიკიანის, ა. საჰიანის, აგრეთვე გამოჩენილი რუსი პოეტების ა. პუშკინისა და ანდრეი ბელის ლექსები. შაჰნაზარი არის აფხაზური და ოსური პოეზიის მთარგმნელი, მასვე ეკუთვნის ა. პაპაიანის, პ. ზუთუნცინიანის, ჟ. არუთინიანის პიესების თარგმანები. მიღებული აქვს ეღიშე ჩარენცისა (1998) და ივანე მაჩაბლის (1993) სახელობის პრემიები; 1998 წელს მიენიჭა ფრიტიოფ ნანსენის სახელობის საერთაშორისო პრემია. დაჯილდოებულია ღირსების ორდენით (1997) და თბილისის ერთგულების ორდენით (2000). ენციკლოპედია „თბილისი“, თბ., 2002. — გვ. 920, ISBN 99928-20-32-2. ქართული საბჭოთა ენციკლოპედია, ტ. 10, თბ., 1986. — გვ. 697. გივი შაჰნაზარი — საქართველოს ბიოგრაფიული ლექსიკონი ↑ გარდაიცვალა პოეტი, მთარგმნელი გივი შაჰნაზარი
სობუ

სობუ (აზერ. Sobu) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. სობუ GEOnet სახელების სერვერზე ↑ Zangilan district – Administrative district in the Republic of Azerbaijan.
ტანვარჯიშის ეროვნული არენა

ტანვარჯიშის ეროვნული არენა (აზერ. Milli Gimnastika Arenası) —  არენა ჰეიდარ ალიევის გამზირზე, ბაქოში. არენა გათვლილია 9 000 ადგილზე. ეროვნული ტანვარჯიშის არენა მდებარეობს 24 ათასი კვადრატული მეტრის ტერიტორიაზე. მას 2009 წელს საფუძველი ჩაუყარა აზერბაიჯანის პრეზიდენტმა ილჰამ ალიევმა. 2014 წლიდან არენა აქტიურად ფუნქციონირებს. შენობის დეველოპერია PASHA Construction LLC, ხოლო არქიტექტორი Broadway Malyan. სამშენებლო პროექტის დირექტორი ფილ ბენსონია. ტანვარჯიშის არენის გარდა შენობა განკუთვნილია სხვა შეჯიბრებების ჩასატარებლად, ასევე კონცერტებისა და სხვა კულტურული ღონისძიებების. მომავალში იგეგემება არენის ადგილების გაზრდა, რომელიც 9600-მდე ავა. შენობა ხუთსართულიანია. კომპლექსს აქვს ორი დამხმარე ნაგებობა, ასევე სასადილო ოთახი და კვების პროდუქტების გადამამუშავებელი ერთეული, რომელზეც VIP ლოჟები მდებარეობს. ასევე ტანვარჯიშის არენაზე არის ოთახები მედიის წარმომადგენლებისთვის. გარდა ამისა, კომპლექსი მოიცავს სასტუმროს. სამხრეთ ნაწილში არის საჰაერო გუმბათი, რომელიც განკუთვნილია ვარჯიშისთვის. დარბაზის საერთო ფართია 6000 კვ.მ. 2014 — აზერბაიჯანის მხატვრული ტანვარჯიშის 21-ე ჩემპიონატი 2014 — ევროპის ჩემპიონატი მხატვრულ ტანვარჯიშში 2014 — ტაეკვანდოს მსოფლიო ჩემპიონატი 2015 — აზერბაიჯანის ღია ჩემპიონატი ტანვარჯიშის დისციპლინებში 2015 — პირველი ევროპული თამაშის ფარგლებში ჩატარდა შეჯიბრებები მხატვრულ და სპორტულ ტანვარჯიშში 2017 — ბატუტზე ხტომის ახალი ოლიმპიური ციკლის  პირველი მსოფლიო თასი 2017 — მსოფლიო ჩემპიონატი მამაკაცთა და ქალთა ატლეტური ტანვარჯიშის FIG სერიაში 2017 — ისლამური სოლიდარობის თამაშების ფარგლებში ჩატარდა შეჯიბრებები მხატვრულ და ათლეტურ ტანვარჯიშში 2018 — ევროპის ბატუტზე, მინი ბატუტზე ხტომის 26-ე ჩემპიონატი 2018 — ძიუდოს მსოფლიო ჩემპიონატი. პირველი ევროპული თამაშების მარკა ტანვარჯიშის ეროვნული არენის ოფიციალური ვებ-გვერდი დაარქივებული 2018-10-06 საიტზე Wayback Machine. ↑ ტანვარჯიშის ეროვნული არენა დაარქივებული 2018-10-01 საიტზე Wayback Machine. - ოფიციალური ვებ-გვერდი ↑ 2.0 2.1 Национальная гимнастическая арена в Баку будет многофункциональной ↑ 3.0 3.1 Ильхам Алиев ознакомился с ходом строительства Национальной гимнастической арены ↑ 4.0 4.1 Строительство Национальной арены гимнастики идет полным ходом ↑ Airdome დაარქივებული 2018-10-01 საიტზე Wayback Machine. - ოფიციალური ვებ-გვერდი ↑ В чемпионате Азербайджана по художественной гимнастике примут участие 26 гимнасток ↑ Материалы за Июль 2014 года » TKD-NEWS - всё о событиях в мире тхэквондо ВТФ ↑ Открытый объединенный чемпионат Азербайджана по гимнастическим дисциплинам ↑ Кубок мира по прыжкам на батуте и тамблингу в Баку ↑ Кубок мира по спортивной гимнастике в Баку ждет своих участников ↑ Чемпионат Европы по прыжкам на батуте, двойном мини-батуте и акробатической дорожке пройдет на Национальной гимнастической арене ↑ Чемпионат мира по дзюдо в 2018 году пройдет в Баку